โบรกฯชี้ SET สัปดาห์นี้ Sideways จับตา GDP ไตรมาส 4/64 ชู MAKRO-BCP-BCPG หุ้นเด่น Laggard
“โนมูระฯ”ชี้ SET สัปดาห์นี้ Sideways จับตา GDP ไตรมาส 4/64 กลยุทธ์แนะนำถือหุ้น 60% ชู MAKRO-BCP-BCPG หุ้นเด่น Laggard
“โนมูระฯ”ชี้ SET สัปดาห์นี้ Sideways จับตา GDP ไตรมาส 4/64 กลยุทธ์แนะนำถือหุ้น 60% ชู MAKRO-BCP-BCPG หุ้นเด่น Laggard
22 ก.พ. 2565

“ข่าวหุ้นธุรกิจออนไลน์” รวบรวมกลยุทธ์ลงทุนในสัปดาห์นี้ (21-25 ก.พ.65) มานำเสนอพร้อมปัจจัยที่ต้องติดตาม โดยครั้งนี้อ้างอิงข้อมูลจาก บล.โนมูระ พัฒนสิน ซึ่งระบุในบทวิเคราะห์ว่า สัปดาห์นี้ Weekly outlook: “Sideways” ต้าน 1,720-1,735 จุด รับ 1,700-1,680 จุด (-) โดยประเด็นความเสี่ยงทานด้านภูมิรัฐศาสตร์ยังต้องจับตาอย่างใกล้ชิด โดยล่าสุด ปธน. Biden ระบุว่าขณะนี้มีความเสี่ยงสูงมากที่รัสเซียจะทำการโจมตียูเครน ส่งผล Flow เข้าสู่สินทรัพย์ปลอดภัย
ขณะที่หากรัสเซียถูกคว่ำบาตร จะกระทบต่อราคาสินค้าโภคภัณฑ์เร่งขึ้น โดยสินค้าที่รัสเซียมีบทบาทเป็นผู้ส่งออก หลักและส่งผลต่อหุ้นไทย ได้แก่ 1) น้ำมันดิบ 8.4% (บวกต่อ BCP TOP SPRC PTTEP PTT) 2) ก๊าซธรรมชาติ 6.2% (ลบกับ GPSC BGRIM GULF) 3) อะลูมิเนียม +4.2% (ลบกับกลุ่มเครื่องดื่ม) 4) ถ่านหิน +3.5% (บวก BANPU) และ 5) ทองแดง (ลบกับ KCE HANA)
นอกจากนี้จับตาการรายงาน GDP ไตรมาส 4/2564 ของไทยในวันที่ 21 ก.พ.2565 โดยNomura คาดเพิ่มขึ้น 0.7% เทียบช่วงเดียวกันของปีก่อน จาก 0.3% เทียบช่วงเดียวกันของปีก่อนในไตรมาสก่อน
ซึ่งจะสะท้อนว่าเศรษฐกิจไทยผ่านจุดต่ำสุดไปแล้วในไตรมาส 3/2564 พร้อมทั้งจับตาการรายงานดัชนี Manufacturing PMI เบื้องต้นเดือนก.พ.ของ 1) ยูโรโซน วันที่ 21 ก.พ. Consensus คาดที่ 58.6 จุด จาก 58.7 ในเดือนก่อน 2) สหรัฐฯ วันที่ 22 ก.พ. คาดที่ 56 จุด จาก 55.5 ในเดือนก่อน นอกจากนี้จับตารายงานอัตราเงินเฟ้อเดือนม.ค.ของยูโรโซน 23 ก.พ.นี้ Consensus คาดที 5.1% เพิ่มขึ้นจากเดือนก่อนหน้าที่ 5.0%
อีกทั้งจับตา 189 บริษัทที่มีคาดการณ์จาก Consensus จะทยอย รายงานงบไตรมาส 4/2565 Consensus คาดกำไรสุทธิรวมที่ 9.93 หมื่นล้านบาท โต 49% เทียบช่วงเดียวกันของปีก่อน และโต 63% เทียบไตรมมาสก่อนหน้า หลักๆมาจากฐานที่ต่ำกว่าในช่วงไตรมาส 4/2563 ที่เกิดการแพร่ระบาดระลอกใหม่ จากคลัสเตอร์สมุทรสาคร ขณะที่ช่วงไตรมาส 3/2564 เป็นช่วงที่พึ่งเริ่มผ่อนคลาย Lockdown จากสายพันธุ์ Delta ทำให้กิจกรรมทางเศรษฐกิจในช่วงไตรมาส 3/2564 กลับมาดำเนินได้ มากกว่า
ขณะที่สัปดาห์นี้ จับตางบวันที่ 21 ก.พ.: TIDLOR ส่วนวันที่ 22 ก.พ. : SAT, SPRC วันที่ 23 ก.พ. BJC, OSP, IVL, BCH, BDMS, WHA, AAV, BEM และวันที่ 24 ก.พ.: CPALL, HMPRO, TACC 25 nw : ILM, BGRIM, MICRO, AMATAV, RS
ด้านผู้ติดเชื้อโควิด-19ในไทยตัวเลขผู้ติดเชื้อรายวันยัง New High ต่อ เพิ่มโอกาสที่ภาครัฐฯจะ ออกมาตรการป้องกัน Covid-19 ที่เข้มงวดขึ้น โดยเฉพาะในช่วงเทศกาลสงกรานต์
สำหรับกลยุทธ์การลงทุน: แรงกดดันจากภายนอกยังเป็นลบ จากความเสี่ยง Geopolitical Risks ประกอบกับภายในยังถูกถ่วงด้วยตัวเลขผู้ติดเชื้อที่ทำ New High คงคำแนะนำน้ำหนักถือหุ้น 60% ระยะยาว แนะนำ 2022F Stock Picks: ADVANC AMATA GPSC KBANK KCE MAKRO SCB TIDLOR
หุ้นเด่นสัปดาห์นี้: แนะนำ MAKRO, BCP และ BCPG โดยบริษัท สยามแม็คโคร จำกัด (มหาชน) หรือ MAKRO ราคาเป้าหมาย 50 บาท หุ้น Laggard การปรับโครงสร้างหนุน synergy สู่ผู้นำธุรกิจ ส่วนบริษัท บีซีพีจี จำกัด (มหาชน) หรือ BCPG ราคาเป้าหมาย19.60 บาท โครงการโรงไฟฟ้าแสงอาทิตย์ในไต้หวัน ช่วย Unlockvalue และบริษัท บางจาก คอร์ปอเรชั่น จำกัด (มหาชน) หรือ BCP ราคาเป้าหมาย 40.00 บาท หุ้น Laggard ท่ามกลางกำไรที่โตเด่น